**K i v o n a t**

**Dombrád Város Önkormányzata Képviselő-testületének 2023. december hó 19-én megtartott nyilvános ülésének jegyzőkönyvéből**

**--------------------------------------------------------------------------------------------------------**

**Dombrád Város Önkormányzata**

**Képviselő-testületének**

**162/2023.(XII.19.) önkormányzati határozata**

**A Szivárvány Óvoda és Bölcsőde alapító okiratának módosításáról és egységes szerkezetbe foglalásáról**

**A Képviselő-testület**

1. a Szivárvány Óvoda alapító okiratának módosítását az 1. melléklet szerinti tartalommal fogadja el és a 2. mellékelt szerinti tartalommal foglalja egységes szerkezetbe. A Szivárvány Óvoda módosításokkal egységes szerkezetbe foglalt alapító okiratát 2024. január 1. napjától kell alkalmazni.
2. felhatalmazza a polgármestert a módosító okirat aláírására.

**Felelős:** Harsányi László polgármester **Határidő:** 2023. december 31.

Harsányi László s.k. Dr. Nagy Dóra s.k.

polgármester jegyző

D o m b r á d, 2023. december 19.

A kivonat hiteléül:

Ignéczi Zsuzsanna Judit

hatósági ügyintéző

1. *melléklet a 162/2023.(XII.19.) önkormányzati határozathoz*

Okirat száma: I/5207-1/2023.

**Módosító okirat**

**A Szivárvány Óvoda és Bölcsőde a Dombrád Város Önkormányzata Képviselő-testülete által 2020. szeptember 22. napján kiadott, I/4130-2/2020. számú alapító okiratát az államháztartásról szóló 2011. évi CXCV. törvény 8/A. §-­a és a nemzeti köznevelésről szóló 2011. évi CXC. törvény 21. § (2) és (3) bekezdése alapján – Dombrád Város Önkormányzata Képviselő-­testületének 162/2023.(XII.19.) számú önkormányzati határozatára figyelemmel – a következők szerint módosítom:**

**1. Az alapító okirat 5.1. pontja helyébe a következő rendelkezés lép:**

„A költségvetési szerv vezetőjének megbízási rendje: A költségvetési szerv vezetőjét Dombrád Város Önkormányzata Képviselő-testülete a 2023. évi LII. törvény a pedagógusok új életpályájáról és annak végrehajtásáról szóló 401/2023. (VIII. 30.) Kormányrendelet alapján, nyilvános pályázati eljárás útján, legfeljebb 5 évre bízza meg, felette az egyéb munkáltatói jogokat Dombrád Város Önkormányzata Polgármestere gyakorolja.”

**2. Az alapító okirat 5.2. pontja helyébe a következő rendelkezés lép:**

5.2.A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | Köznevelési foglalkoztatotti jogviszony | a pedagógusok új életpályáról szóló 2023. évi LII. törvény |
| 2 | Munkaviszony | a munka törvénykönyvéről szóló 2012. évi I. törvény |

Jelen módosító okiratot 2024. január 1. napjától kell alkalmazni.

Kelt: Dombrád, időbélyegző szerint

P.H.

Harsányi László polgármester

1. *melléklet a 162/2023.(XII.19.) önkormányzati határozathoz*

Okirat száma: I/5208-1/2023.

**Alapító okirat  
módosításokkal egységes szerkezetbe foglalva**

**Az államháztartásról szóló 2011. évi CXCV. törvény 8/A. §-a és a nemzeti köznevelésről szóló 2011. évi CXC. törvény 21. § (2) és (3) bekezdése alapján a Szivárvány Óvoda és Bölcsőde alapító okiratát a következők szerint adom ki:**

1. **Költségvetési szerv megnevezése, székhelye, telephelye**

1.1.A költségvetési szerv

1.1.1.megnevezése: Szivárvány Óvoda és Bölcsőde

1.2.A költségvetési szerv

1.2.1.székhelye: 4492 Dombrád, Kossuth út 51.

1.2.2. telephelye:

|  |  |  |
| --- | --- | --- |
|  | telephely megnevezése | telephely címe |
| 1 |  | 4492 Dombrád, Rákóczi út 52/A. |

1. **A költségvetési szerv alapításával és megszűnésével összefüggő rendelkezések**

2.1.A költségvetési szerv alapításának dátuma: 2000.01.01.

2.2.A költségvetési szerv alapítására, átalakítására, megszüntetésére jogosult szerv

2.2.1.megnevezése: Dombrád Város Önkormányzata

2.2.2.székhelye: 4492 Dombrád, Szabadság tér 2.

2.3.A költségvetési szerv jogelőd költségvetési szervének

|  |  |  |
| --- | --- | --- |
|  | megnevezése | székhelye |
| 1 | Tündérkert Óvoda | 4492 Dombrád, Rákóczi út 52/A. |

**3. A költségvetési szerv irányítása, felügyelete**

3.1.A költségvetési szerv irányító szervének

3.1.1.megnevezése: Dombrád Város Önkormányzata Képviselő-testülete

3.1.2.székhelye: 4492 Dombrád, Szabadság tér 2.

3.2. A költségvetési szerv fenntartójának

3.2.1. megnevezése: Dombrád Város Önkormányzata

3.2.2. székhelye: 4492 Dombrád, Szabadság tér 2.

**4. A költségvetési szerv tevékenysége**

4.1.A költségvetési szerv közfeladata: A nemzeti köznevelésről szóló 2011. évi CXC. törvény szerinti alapfeladatok: óvodai nevelés; nemzetiséghez tartozók óvodai nevelése, fejlesztő nevelés, fejlesztő nevelés-oktatás, a többi gyermekkel, tanulóval együtt nevelhető, oktatható sajátos nevelési igényű gyermekek, tanulók óvodai nevelése, azoknak a sajátos nevelési igényű gyermekeknek, tanulóknak az óvodai ellátása, akik a többi gyermekkel, tanulóval nem foglalkoztathatók együtt, továbbá a gyermekek védelméről és a gyámügyi igazgatásról szóló 1997. évi XXXI. törvény szerinti bölcsődei ellátás.

4.2.A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 851020 | Óvodai nevelés |

4.3.A költségvetési szerv alaptevékenysége:

- óvodai nevelés

- bölcsődei ellátás.

Ezen belül az intézmény ellátja az alábbi feladatokat is:

1. sajátos nevelési igényű (az a gyermek, tanuló, aki a szakértői és rehabilitációs bizottság szakvéleménye alapján testi, érzékszervi, értelmi, beszédfogyatékos, autista, több fogyatékosság együttes előfordulása esetén halmozottan fogyatékos, a megismerő funkciók vagy a viselkedés fejlődésének tartós és súlyos rendellenességével küzd, illetve a megismerő funkciók vagy viselkedés fejlődésének súlyos rendellenességével küzd) gyermekek, ezen belül enyhe értelmi és beszédfogyatékos, látássérült (gyengén látó), hallássérült gyermekek integrált nevelése- oktatását

aa) sajátos nevelési igényű gyermek, tanuló: az a különleges bánásmódot igénylő gyermek, tanuló, aki a szakértői bizottság szakértői véleménye alapján mozgásszervi, érzékszervi, értelmi vagy beszédfogyatékos, több fogyatékosság együttes előfordulása esetén halmozottan fogyatékos, autizmus spektrum zavarral vagy egyéb pszichés fejlődési zavarral (súlyos tanulási, figyelem- vagy magatartásszabályozási zavarral) küzd;

b) beilleszkedési, tanulási, magatartási nehézséggel küzdő gyermekek integrált ellátása

c) hátrányos és halmozottan hátrányos helyzetű gyermekek nevelése

d) óvodai fejlesztő program szervezése.

e) az óvodai ellátottak és a köznevelési intézményben tanuló ellátottak részére biztosított étkezéssel összefüggő feladatok ellátása

f) a bölcsődei ellátottak és a fogyatékosok nappali intézményében elhelyezett gyermekek részére nyújtott gyermekétkeztetéssel összefüggő feladatok ellátása.

4.4.A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 091110 | Óvodai nevelés, ellátás szakmai feladatai |
| 2 | 091120 | Sajátos nevelési igényű gyermekek óvodai nevelésének, ellátásának szakmai feladatai |
| 3 | 091130 | Nemzetiségi óvodai nevelés, ellátás szakmai feladatai |
| 4 | 091140 | Óvodai nevelés, ellátás működtetési feladatai |
| 5 | 096015 | Gyermekétkeztetés köznevelési intézményben |
| 6 | 104030 | Gyermekek napközbeni ellátása családi bölcsőde, munkahelyi bölcsőde, napközbeni gyermekfelügyelet vagy alternatív napközbeni ellátás útján |
| 7 | 104031 | Gyermekek bölcsődében és mini bölcsődében történő ellátása |
| 8 | 104035 | Gyermekétkeztetés bölcsődében, fogyatékosok nappali intézményében” |

4.5.A költségvetési szerv illetékessége, működési területe: Dombrád Város közigazgatási területe

**5.A költségvetési szerv szervezete és működése**

5.1.A költségvetési szerv vezetőjének megbízási rendje: A költségvetési szerv vezetőjét Dombrád Város Önkormányzata Képviselő-testülete a 2023. évi LII. törvény a pedagógusok új életpályájáról és annak végrehajtásáról szóló 401/2023. (VIII. 30.) Kormányrendelet alapján, nyilvános pályázati eljárás útján, legfeljebb 5 évre bízza meg, felette az egyéb munkáltatói jogokat Dombrád Város Önkormányzata Polgármestere gyakorolja.

5.2.A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | Köznevelési foglalkoztatotti jogviszony | a pedagógusok új életpályáról szóló 2023. évi LII. törvény |
| 2 | Munkaviszony | a munka törvénykönyvéről szóló 2012. évi I. törvény |

**6. A köznevelési intézményre vonatkozó rendelkezések**

6.1.A köznevelési intézmény

6.1.1. típusa: a nemzeti köznevelésről szóló 2011. évi CXC. törvény 20. § (1) bekezdés b) pontja értelmében többcélú intézmény óvoda-bölcsőde.

6.1.2. alapfeladatának jogszabály szerinti megnevezése: A nemzeti köznevelésről szóló 2011. évi CXC. törvény szerinti alapfeladatok: óvodai nevelés; nemzetiséghez tartozók óvodai nevelése, fejlesztő nevelés, fejlesztő nevelés-oktatás, a többi gyermekkel, tanulóval együtt nevelhető, oktatható sajátos nevelési igényű gyermekek, tanulók óvodai nevelése, azoknak a sajátos nevelési igényű gyermekeknek, tanulóknak az óvodai ellátása, akik a többi gyermekkel, tanulóval nem foglalkoztathatók együtt.

6.1.3. gazdálkodásával összefüggő jogosítványok: Az intézmény a fenntartó által jóváhagyott költségvetéssel rendelkezik, melynek keretein belül gazdálkodik. Az intézmény gazdálkodási feladatait a Dombrádi Közös Önkormányzati Hivatal (székhely: 4492 Dombrád, Szabadság tér 2.) látja el. A gazdálkodással összefüggő jogosítványokat valamint a kötelezettségvállalás és az utalványozás jogát az intézményvezető gyakorolja, e jogosítványok gyakorlására más munkatársaknak az intézményvezető adhat felhatalmazást. Az intézmény vállalkozási tevékenységet csak a fenntartó engedélyével folytathat abban az esetben, ha az nem veszélyezteti az alaptevékenység ellátását.

6.2.A feladatellátási helyenként felvehető maximális gyermek-, tanulólétszám a köznevelési intézmény

|  |  |  |  |  |
| --- | --- | --- | --- | --- |
| feladatellátási hely megnevezése | | | tagozat megjelölése | maximális gyermek-, tanulólétszám |
| 1 | 4492 Dombrád, Kossuth út 51. | - | | 75 |
| 2 | 4492 Dombrád, Rákóczi út 52/A. | - | | 100 |
| 3 | 4492 Dombrád, Rákóczi út 52/A. | - | | 14 |

6.3. feladatellátást szolgáló ingatlanvagyon:

|  |  |  |  |  |
| --- | --- | --- | --- | --- |
|  | ingatlan címe | ingatlan helyrajzi száma | vagyon feletti rendelkezés joga vagy a vagyon használati joga | az ingatlan funkciója, célja |
| 1 | 4492 Dombrád, Kossuth út 51. | 15 | Dombrád Város Önkormányzata | óvodai nevelés, gondozás |
| 2 | 4492 Dombrád, Rákóczi út 52/A. | 157/1. | Dombrád Város Önkormányzata | óvodai és bölcsődei nevelés, gondozás |